Alversund prestegjeld

Alversund prestegjeld var et prestegjeld tilhørende Nordhordland prosti. Det omfattet sogn i tidligere Alversund kommune i Hordaland fylke, og hovedkirken var Alversund kirke.

Alversunds kirkesogn er nå en del av Alver kirkelige fellesråd, og underlagt Nordhordland prosti i Bjørgvin bispedømme i Den norske kirke.

Historikk 

Álviðru sókn (norrønt) har sin opprinnelse fra kristningen av landet. Alversund antas å være lagt under Hamre prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden

Ved kgl.res. av 22. november 1884 ble Hammer prestegjeld delt i to, ved at Alversund sogn ble skilt ut som eget Alversund prestegjeld med Meland og Seim som annekssogn, det siste fra Hosanger, gjeldende fra 1. januar 1885. Lygra sogn ble overført fra Lindås prestegjeld i 1975.

Den 1. april 1992 ble Alversund delt, ved at Meland sogn ble opprettet som eget sognekall.

Ved avviklingen bestod Alversund prestegjeld av menighetene i Alversund, Seim og Lygra.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Alvers historie
Religion i Vestland
Prestegjeld i Bjørgvin bispedømme